1. Fællesskabets politik på miljøområdet skal bidrage til bevarelse, beskyttelse og forbedring af miljøkvaliteten, beskyttelse af menneskers sundhed, en forsigtig og rationel udnyttelse af naturressourcerne og fremme på internationalt plan af foranstaltninger til løsning af de regionale og globale miljøproblemer. (Traktatens artikel 174) 2. Fællesskabet og medlemsstaterne sørger for, at de nødvendige betingelser for udviklingen af fællesskabsindustriens konkurrenceevne er til stede. Med henblik herpå tager deres indsats sigte på: at industrien hurtigere kan tilpasse sig strukturforandringerne, at fremme et klima, der er gunstigt for initiativer og udvikling af og samarbejde mellem virksomheder, at fremme udnyttelsen af det industrielle potentiale i politikkerne for innovation, forskning og teknologisk udvikling. Medlemsstaterne rådfører sig med hinanden i kontakt med Kommissionen og samordner om nødvendigt deres aktioner. Kommissionen kan tage de initiativer, den finder hensigtsmæssige for at fremme deres samordning. (Traktatens artikel 157)

Mål Inden for rammerne af Lissabon-strategien for vækst og beskæftigelse har Den Europæiske Union truffet foranstaltninger til at fremme og udvikle konkurrenceevne og innovation. Disse foranstaltninger omfatter oprettelsen af et rammeprogram for konkurrence og innovation (CIP) 2007-2013 (afgørelse nr. 1639/2006/EF), navnlig med programmet Intelligent Energi — Europa (IEE) og Iværksætter- og innovationsprogrammet (EIP). De omfatter også Marco Polo-programmet (forordning (EF) nr. 1692/2006). De vigtigste mål er at fremme virksomhedernes, især SMVs konkurrenceevne, fremme alle former for innovation, herunder økoinnovation, at fremme energieffektivitet og nye og vedvarende energikilder i alle sektorer, herunder transport. Som led i disse EF-programmer skal organet udføre opgaverne vedrørende fællesskabsstøtte, bortset fra evaluering af programmet, overvågning af lovgivningen, strategiundersøgelser eller andre foranstaltninger, der kunne henhøre under Kommissionens enekompetence.

Opgaver Som led i gennemførelsen af de fællesskabsprogrammer, hvis forvaltning Kommissionen har uddelegeret til organet for 2007, navnlig IEE I-programmet siden 1. juli 2005, IEE II-programmet siden 26. juli og EIP-programmet siden 1. november 2007: — at forvalte alle faser i specifikke projekter — at vedtage budgetgennemførelsesakter for indtægter og udgifter samt, i henhold til de beføjelser Kommissionen har uddelegeret til det, træffe alle andre dispositioner, der er nødvendige for at gennemføre EF-programmet, særlig i forindelse med tildeling af kontrakter og tilskud — at indsamle og analysere alle oplysninger, der er nødvendige for at målrette gennemførelsen af programmet, og fremsende dem til Kommissionen. — For så vidt angår EIB, er organet også ansvarligt for erhvervs- og innovationsstøttenetværkets projektforvaltning.

1. Styrelseskomitéen Består af fem medlemmer, som udnævnes af Europa-Kommissionen. Den vedtager organets årlige arbejdsprogram, når Kommissionen har godkendt det. Den vedtager endvidere organets driftsbudget og dets årlige aktivitetsrapport. 2. Direktøren Udnævnes af Europa-Kommissionen 3. Ekstern revision Revisionsretten. 4. Dechargemyndighed Europa-Parlamentet efter henstilling fra Rådet.

Endeligt budget A) 137,3 (53,2) millioner euro (100 % fra Den Europæiske Unions almindelige budget, heraf 63,7 millioner euro til IEE og 73,5 millioner euro til EIP. Organet gennemfører aktivitetsbudgettet under Kommissionens ansvar). B) 6,9 (5,2) millioner euro (100 % tilskud fra Fællesskabet) til driftsbudgettet, som organet selv disponerer over. Ansatte pr. 31. december 35 (16) stillinger som midlertidigt ansatte i stillingsfortegnelsen, hvoraf 22 (16) var besat. Andre stillinger: Kontraktansatte: 77 (30) planlagte stillinger, hvoraf 47 (25) var besat. Ansatte pr. 31.12.2007 i alt: 69 der er ansvarlige for operationelle opgaver: 54 (31) administrative opgaver: 15 (10)